laion/Wikipedia-Exotic huggingface dataset:
მაღალი ჭაობი

მაღალი ჭაობი (ფრანგ. Hautes Fagnes; გერმ. Hohes Venn; ნიდერლ. Hoge Venen) 1957 წელს გამოცხადდა ბუნებრივ ნაკრძალად. წარმოადგენს პლატოს ლიეჟის პროვინციაში, აღმოსავლეთ ბელგიაში. მასში ასევე შედის არდენებსა აიფელს შორის მოქცეული გერმანიის ტერიტორია. მაღალი ჭაობი მოიცავს 4501.2 ჰექტარს და ის ბელგიაში უდიდესი ბუნებრივი ნაკრძალია. მისი უმაღლესი წერტილი ზღვის დონიდან არის ბოტრანჟი (694 მ.), რომელიც ასევე ბელგიის უმაღლესი წერტილია. ნაკრძალი მდიდარია ენდემური ჯიშებით. მრავლად არის ალპური ტორფის ხავსები და ჭაობი. ჭაობები დაახლოებით 10,000 წლისაა და აქვთ უნიკალური სუბალპური ფლორა და ფაუნა. 1966 წელს ევროპულმა საბჭომ მაღალ ჭაობს მისი ეკოლოგიური მნიშვნელობის გამო მიანიჭა „კონსერვაციის დიპლომი“. Geotagged information and pictures about the Bergervenn დაარქივებული 2011-05-19 საიტზე Wayback Machine. (ინგლისური) Birds of High Fens (ფრანგული) ↑ (January 2010) Europe's High Points. Cicerone Press Limited, გვ. 45–. ISBN 978-1-85284-577-3. ციტირების თარიღი: 2 June 2011.  ↑ 2.0 2.1 Comment se comporter dans les réserves naturelles French. Official website of Naturpark-Hohesvenn-Eifel. დაარქივებულია ორიგინალიდან — 20 ივლისი 2011. ციტირების თარიღი: 2 June 2011. ↑ Hautes Fagnes–Eifel Nature Park. Walkingworld.com. ციტირების თარიღი: 2 June 2011. ↑ George McDonald (26 April 2011). Frommer's Belgium, Holland and Luxembourg. John Wiley and Sons, გვ. 250–. ISBN 978-0-470-88766-0. ციტირების თარიღი: 2 June 2011.
ან-სიურ-ლესი

ან-სიურ-ლესი (ფრანგ. Grottes de Han-sur-Lesse ან ფრანგ. Grottes de Han) — კარსტული მღვიმე ბელგიაში, ნამიურის პროვინციაში. წარმოადგენს ქვეყნის ერთ-ერთ უმთავრეს ტურისტულ ობიექტს, რომელსაც წელიწადში დაახლოებით ნახევარი მილიონი ადამიანი სტუმრობს. მდებარეობს სოფელ ან-სიურ-ლესის სიახლოვეს. გამომუშავებულია კირქვებში. მღვიმეში არის 13 °C-იანი მუდმივი ტემპერატურა და ტენიანობის მაღალი დონე (95%). მღვიმეში მოხვედრა შესაძლებელია მხოლოდ ექსკურსიისთვის განკუთვნილ სპეციალურ ტრამვაიზე, რომელიც სოფლის ცენტრიდან იწყებს სვლას. სოფლიდან მღვიმის შესასვლელამდე დაახლოებით 2 კილომეტრია. განვითარებულია ტურიზმი. ვიკისაწყობში არის გვერდი თემაზე: ან-სიურ-ლესი ოფიციალური საიტი
დოქტორი (მრავალმნიშვნელოვანი)

დოქტორი შეიძლება აღნიშნავდეს: დოქტორი — ერთ-ერთი სამეცნიერო ხარისხი. მეცნიერებათა დოქტორი — სამეცნიერო ხარისხი საბჭოთა კავშირსა და პოსტსაბჭოთა ქვეყნებში. დოქტორი — ტელესერიალ Doctor Who-ს მთავარი პერსონაჟი. დოქტორი — ტელესერიალ ვარსკვლავური გზა: ვოიაჯერის ერთ-ერთი პერსონაჟი. დოქტორი — უილიამ ჯილბერტ გრეისის ერთ-ერთი მეტსახელი. ფილოსოფიის დოქტორი
პიქსელური გრაფიკა

პიქსელური გრაფიკა (ინგლ. pix element ქართ. წერტილური გრაფიკა) — ციფრული გამოსახულების ფორმა, შექმნილი კომპიუტერის გრაფიკული რედაქტორით, სადაც გამოსახულება რედაქტირდება პიქსელების (წერტილების) დონეზე, განზომილება კი ისეთი დაბალია რომ ცალკეული პიქსელები აშკარად ჩანს. ძველ (ან დაბალფუნქციუნალურ) კომპიუტერებზე, თამაშებისათვის Game Boy-ზე, ძველ კონსოლებზე, და ბევრ თამაშებზე მობილური ტელეფონზე ძირითადად გამოიყენება პიქსელური გრაფიკა, იმის გამო რომ ეს არის ერთადერთი ხერხი სურათის აშკარად გამოსაჩენად დაბალ რეზოლუციაზე, როგორც შეეფერება ამ მოწყობილობებს. ↑ Pixel — Definition and More from the Free Merriam-Webster Dictionary სტატია პიქსელური გრაფიკის შესახებ დაარქივებული 2016-03-20 საიტზე Wayback Machine.
ჰერმან II (ბადენის მარკგრაფი)

ჰერმან II (გერმ. Hermann II von Baden დაახ. 1070 - 1130-ის 7 ოქტომბერი) — ბრეისჰაუს გრაფი 1074 წლიდან, 1112 წლიდან იყო ბადენის პირველი მარკგრაფი ცერინგენების დინასტიიდან. ჰერმანი იყო ჰერმან I-ის, ბრეისჰაუს გრაფისა და ვერონის მარკგრაფის შვილი. დაახლოებით 1098 წელს, ჰერმან II-მ დაიწყო ჰოჰენბადენის ციხე-სიმაგრის მშენებლობა, იქ, სადაც ადრე იყო ძველკელტური დასახლება. მშენებლობა დამთავრდა 1112 წელს, ხოლო ჰერმანმა ბადენის მარკგრაფის ტიტული მიიღო. ამასთანავე, მან დაასრულა ბაკნანგის სააბატოს მშენებლობა, სადაც დაკრძალეს გარდაცვალების შემდეგ. ჰერმან II დაქორწინებული იყო იუდიტ ფონ ჰოჰენბერგზე (დაახ. 1085—1121), რომელთანაც შეეძინა ორი შვილი: ჰერმან დიდი (დაახ. 1105—1160) იუდიტი (დაახ. 1110—1162), დაქორწინდა ულრიხ კარინთიელზე (გარდ. 1144)
ერბილის ციტადელი

ერბილის ციტადელი — გამაგრებული დასახლება ერაყის ქალაქ ერბილის ისტორიულ ცენტრში, შემაღლებულ გორაზე. ერბილის ციტადელის ტერიტორია მსოფლიოში ყველაზე ძველი დასახლებაა, სადაც განუწყვეტლივ ცხოვრობდა მოსახლეობა. ქალაქი წერილობით და იკონოგრაფიულ დოკუმენტებში უძველესი პერიოდიდან მოიხსენიება. მას ადრე არბელა ეწოდებოდა და იყო ასურეთის მნიშვნელოვანი რელიგიური და პოლიტიკური ცენტრი. ერბილის ციტადელი 2014 წლის 21 ივნისს შეიტანეს იუნესკოს მსოფლიო მემკვიდრეობის ძეგლების სიაში. ვიკისაწყობში არის გვერდი თემაზე: ერბილის ციტადელი Citadel Documentation Project[მკვდარი ბმული] High Commission for Erbil Citadel Revitalization Research of the citadel at Arbil, Iraqi Kurdistan ↑ ერბილის ციტადელი იუნესკოს საიტზე ↑ Sites in Iraq, Japan, the Netherlands and Saudi Arabia inscribed on World Heritage List
ჯუმალიქიზიქი

ჯუმალიქიზიქი (თურქ. Cumalıkızık) — სოფელი თურქეთში, ბურსის პროვინციის ილდირიმის რაიონში. მდებარეობს ქალაქ ბურსიდან აღმოსავლეთით 10 კილომეტრში, ულუდაღის მთის ძირში. სოფლის ისტორია ოსმალეთის იმპერიის ჩამოყალიბების პერიოდიდან იწყება. ისტორიული თვალსაზრისით სოფელი კარგადაა დაცული, უცვლელადაა შემონახული სოფლის უძველესი, ოტომანების პერიოდის არქიტექტურული სახე. სწორედ ამიტომ სოფელი ტურისტებისათვის საკმაოდ მიმზიდველი ადგილია. სოფელს ეს სახელი ეწოდა იმის გამო, რომ აქ მოსახლეობა იკრიბებოდა პარასკევის ლოცვების გამო (Cuma - თურქულად პარასკევი). ყოველი წლის ივნისში სოფელში იმართება ჟოლოს ფესტივალი. სოფლის უძველესი სახლები ნაგებია ხის, ალიზისა და რიყის ქვისაგან. სოფელში დგას მეჩეთი. ასევე გვხვდება ბიზანტიის იმპერიის არსებობის პერიოდში აგებული ეკლესიის ნანგრევები. სოფელში 270 ისტორიული სახლია. მიმდინარეობს ზოგიერთი მათგანის რესტავრაცია. 180 სახლი ჯერ კიდევ საცხოვრებლად გამოიყენება. 1969 წელს სოფლის სამხრეთ-აღმოსავლეთით, ულუდაღის მთისწინეთში, აღმოაჩინეს ეკლესიის ნანგრევები. ზოგიერთი არქეოლოგიური ძეგლი გამოფენილია ბურსის არქეოლოგიურ მუზეუმში. სოფელში ხშირად ხდება ისტორიული ხასიათისა და დოკუმენტური ფილმების გადაღება. ჯუმალიქიზიქი ქალაქ ბურსასთან ერთად 2014 წლის 22 ივნისს შეიტანეს იუნესკოს მსოფლიო მემკვიდრეობის ძეგლების სიაში. T.C. Bursa Valiliği - Cumalıkızık Rehberi დაარქივებული 2014-04-02 საიტზე Wayback Machine. YerelNET დაარქივებული 2012-06-26 საიტზე Wayback Machine. NTVMSNBC დაარქივებული 2006-08-18 საიტზე Wayback Machine. Focus dergisi დაარქივებული 2006-07-09 საიტზე Wayback Machine. ↑ World Heritage List reaches 1000 sites with inscription of Okavango Delta in Botswana
ვიქტორ ფლემინგი

ვიქტორ ფლემინგი (ინგლ. Victor Fleming დ. 23 თებერვალი, 1889 — გ. 6 იანვარი, 1949) — ამერიკელი კინორეჟისორი, პროდიუსერი და ოპერატორი. მისი ყველაზე ცნობილი ფილმებია „ოზის ჯადოქარი“ და „ქარწაღებულნი“. ის ერთადერთი რეჟისორია, რომლის ორი ფილმი ამერიკის კინოინსტიტუტის ტოპათეულში მოხვდა. 1928 — გამოღვიძება (The Awakening) 1934 — განძთა კუნძული (Treasure Island) 1937 — მამაცი ზღვაოსნები (Captains Courageous) 1938 — ტესტ პილოტი (Test Pilot) 1939 — ოზის ჯადოქარი (The Wizard of Oz) 1939 — ქარწაღებულნი (Gone with the Wind) 1941 — დოქტორი ჯეკილი და მისტერ ჰაიდი (Dr. Jekyll and Mr. Hyde) 1942 — ტორტილა ფლეტი (Tortilla Flat) 1945 — თავგადასავალი (Adventure) 1948 — ჟანა დ'არკი (Joan of Arc) ვიკისაწყობში არის გვერდი თემაზე: ვიქტორ ფლემინგი ვიქტორ ფლემინგი კინოფილმების ინტერნეტ-მონაცემთა ბაზაში ვიქტორ ფლემინგი — AllMovie ვიქტორ ფლემინგი TCM-ის კინოფილმების მონაცემთა ბაზაში
ალფრედ ნიუმენი (კომპოზიტორი)

ალფრედ ნიუმენი (ინგლ. Alfred Newman; დ. 17 მარტი, 1901, ნიუ-ჰეივენი — გ. 17 თებერვალი, 1970, ჰოლივუდი) — ამერიკელი კინომუსიკოსი. შექმნილი აქვს მუსიკა ჰოლივუდის მრავალი პროდუქტისთვის. არის კომპოზიტორ ტომას ნიუმენის მამა. ყველა სხვა კომპოზიტორზე მეტჯერ, ცხრაჯერ აქვს მიღებული ოსკარი საუკეთესო ორიგინალური მუსიკისთვის. Alfred Newman კინოფილმების ინტერნეტ-მონაცემთა ბაზაში Alfred Newman at Soundtrackguide.net
დანდრი

დანდრი (ნიდერლ. Dender, ფრანგ. Dendre, ვალონ. Tinre) — მდინარე ბელგიაში, ენოსა და აღმოსავლეთ ფლანდრიის პროვინციებში, შელდის მარჯვენა შენაკადი. სიგრძე დაახლოებით 65 კმ. სათავე აქვს ქალაქ ათთან. წარმოიქმნება აღმოსავლეთი და დასავლეთი დანდრის შეერთების შედეგად, 65 მ სიმაღლეზე. ძირითადად საზრდოობს წვიმის წყლით. ნაპირებზე გაშენებულია ქალაქები: გერარდსბერგენი, ნინოვე და სხვა. შეგიძლიათ იხილოთ მედიაფაილები თემაზე „დანდრი“ ვიკისაწყობში.
ოსკარის მე-11 დაჯილდოება

ოსკარის მე-11 დაჯილდოების ცერემონია — საუკეთესო ფილმებისა და კინოხელოვანების რიგით მე-11 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.
ჰერმან III (ბადენის მარკგრაფი)

ჰერმან III (გერმ. Hermann III von Baden), ჰერმან III დიდი (გერმ. Hermann III der Große; გარდ. 1160 იანვარი, 16(16-01-1160)) — ვერონისა და ბადენის მარკგრაფი ცერინგენების დინასტიიდან. ჰერმანი იყო ჰერმან II-ისა და მისი ცოლის, იუდიტ ფონ ჰოჰენბერგის შვილი. 1130 წელს, ჰერმანმა მემკვიდრეობით მიიღო ბადენის სამარკგრაფო. 1151 წელს, მან მიიღო ვერონის სამარკგრაფო, რომელიც მანამდე კარინთიის ჰერცოგს ეკუთვნოდა. 1154 წელს, ჰერმანი ფრიდრიხ ბარბაროსასთან ერთად იბრძოდა ლომბარდიაში, მოგვიანებით მონაწილეობდა მილანის ალყაში, აგრეთვე იყო მეორე ჯვაროსნული ლაშქრობის მონაწილე. პირველი ცოლი (1134) — ბერტა ლოთარინგიელი (1116—1162) იყო ჰერცოგ სიმონ I-ის ქალიშვილი, რომელთანაც ჰერმანს ერთი შვილი ჰყავდა: ჰერმან IV (გარდ. 13 სექტემბერი, 1190), ბადენის მარკგრაფი მეორე ცოლი (1141 წლის შემდეგ) — მარია ჩეხი იყო ჰერცოგ სობესლავ I-ის ქალიშვილი, რომელთანაც ჰერმანს ერთადერთი ქალიშვილი ეყოლა: გერტრუდა (გარდ. 1225-მდე) 1180 წლიდან დაქორწინებული იყო გრაფ ალბრეხტ ფონ დაგსბურგის ცოლი. Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Frankfurt und Leipzig 1764, Erster Theil, S. 290–310 Regesten der Markgrafen von Baden und Hachberg 1050—1515, herausgegeben von der Badischen Historischen Commission, bearbeitet von Richard Fester, Erster Band, Innsbruck 1900, S. 7-11 online im internet archive
კოპროლალია

კოპროლალია (ლათ. coprolalia ბერძნ. kopros განავალი, lalia ლაპარაკი) — სამედიცინო მდგომარეობა, რისთვისაც დამახასიათებელია უწმაწური ლაპარაკი, გინების აკვიატებული მოთხოვნილება, უხამსი სიტყვების და ფრაზების წამოძახილი. ცნობილია, როგორც ჟილ დე ლა ტურეტის სინდრომის ერთ-ერთი სახეობა. გოგიჩაძე, გ. სამედიცინო ტერმინოლოგიის ქართულ-ინგლისურ-რუსულ-ლათინური განმარტებითი ლექსიკონი, გვ. 394-395 - თბილისი, მერიდიანი, 2009. ISBN 978-9941-10-174-8
მიდუეი

მიდუეი (ინგლ. Midway) — მარჯნის ატოლი წყნარი ოკეანის ჩრდილოეთ ნახევარში, ჰავაის არქიპელაგის დასავლეთ ნაწილში. იგი არის აშშ-ის არაინკორპორირებული არაორგანიზებული დაუსახლებელი ტერიტორია. წარმოქმნილია დაშლილი ვულკანის ბაზალტურ საფუძველზე. ატოლის ლაგუნაში რამდენიმე პატარა კუნძულია (მათ შორის უდიდესია სენდი, ისტერნი, სპიტი რომელთა ფართობია 6,23 კმ²). ყველაზე დიდი სიმაღლე ზღვის დონიდან — 13 მეტრი. კლიმატი სუბტროპიკული. მიდუეი აშშ-ისა და აზიის ქვეყნებს შორის საჰაერო გზის შუალედური ბაზაა. კუნძულ სენდზეა ტრანსწყნაროკეანური კაბელის სადგური, აეროდრომი, შუქურა. კუნძულები აღმოაჩინა ამერიკელმა კაპიტანმა ბრუკსმა 1859 წელს და მას დაერქვა „ბრუკსის კუნძულები“. 1867 წლიდან იგი ოფიციალურად ეკუთვნის აშშ-ს. თავისი სახელი (ინგლ. Midway — გზის შუალედი) ატოლმა მიიღო იმიტომ, რომ მდებარეობს შუა გზაზე კალიფორნიასა და იაპონიას შორის. პირველი მაცხოვრებლები გამოჩნდნენ 1903 წლიდან, როდესაც გაყავდათ ტრანსწყნაროკეანური ტელეგრაფის კაბელი. 1935-იდან 1947 წლამდე იყო საწვავის შევსების პუნქტი საკონტინენტთაშორისო ავიაგადაფრენებისთვის. 1941 წლიდან 1993 წლამდე ატოლზე განლაგებული იყო აშშ-ის სამხედრო-საზღვაო ბაზა. მეორე მსოფლიო ომის დროს 1942 წლის 4-6 ივნისს მიდუეისთან ახლოს გაიმართა ბრძოლა იაპონიის საზღვაო დამრტყმელ შენაერთსა და ამერიკულ ფლოტს შორის. იაპონელებს განზრახული ჰქონდათ მიდუეიზე ამერიკული ოპერატიული ბაზის ხელში ჩაგდება, მაგრამ ბრძოლაში დამარცხდნენ. იაპონელებმა დაკარგეს 4 ავიამზიდი, 1 კრეისერი და 253 თვითმფრინავი და იძულებული გახდნენ უკან დაეხიათ. ამერიკელებმა დაკარგეს 1 ავიამზიდი, 1 საესკადრო ნაღმოსანი და 150 თვითმფრინავი. დღეისათვის ატოლს აქვს აშშ-ის ეროვნული ნაკრძალის სტატუსი. საექსპლუატაციო მდგომარეობაშია შენახული ერთი ასაფრენ-დასაფრენი ზოლი (2400 მეტრი) და ავიასაწვავის მარაგი — თვითმფრინავების ექსტრემალური დაშვების შემთხვევისათვის. მუდმივი მოსახლეობა არ არსებობს 2006 წლიდან. 1940-1970 წლებში დროებითი მოსახლეობის რაოდენობა (ბაზის პერსონალი) შეადგენდა 2000 ადამიანს. დღეისათვის მიდუეიზე ცხოვრობს ნაკრძალის დაახლოებით 40 მორიგე თანამშრომელი. მიდუეი — სტატია დიდი რუსული ენციკლოპედიიდან (რუსული) მიდუეი — სტატია ენციკლოპედია ბრიტანიკიდან (ინგლისური)
ვაზისუბანი (თბილისი)

ვაზისუბანი — ერთ-ერთი საცხოვრებელი უბანი თბილისში (ისნის რაიონი). მდებარეობს ქალაქის აღმოსავლეთ ნაწილში, მდინარე მტკვრის მარცხენა მხარეს, თბილისის ზღვის სამხრეთით. ვაზისუბნის ძირითადი მასივი დაპროექტდა და აშენდა 1975-1985 წლებში (არქიტექტორები: გ. შავდია, თ. ანდღულაძე). 1986 წელს ქვედა ვაზისუბანი საბაგირო გზით დაუკავშირდა სამგორს (მოქმედებდა 1990-იან წლებამდე). იმავე პერიოდში ვაზისუბანში, ახლანდ. შანდორ პეტეფის ქუჩაზე თბილისის მაგისტრალებისა და ტრანსპორტის გენერალური გეგმის მიხედვით დაიწყო მეტროსადგურ „ვაზისუბნის“ მშენებლობა (III ხაზი „რუსთაველი–ვარკეთილი“), რომელიც 1990-იანი წლების დასაწყისში შეჩერდა. 1995-2001 წლებში აშენდა დასახლებაში პირველი ქრისტიანული ეკლესია ცხრა ყრმა კოლაელთა სახელზე. თანამედროვე ვაზისუბნის დასახლებას აქვს 4 მიკრორაიონი. მერვე ლეგიონის დასახლებასთან ერთად ქმნის ისნის რაიონის ერთ-ერთ უბანს (უბანი 16). 2010-იან წლებში ვაზისუბნის მიმდებარედ კომპანია „ჰუალინგის“ მიერ გაშენდა ახალი საცხოვრებელი კომპლექსი „თბილისის ზღვის ახალი ქალაქი“, სამხრეთ კავკასიაში უდიდესი სავაჭრო ცენტრი „ჰუალინგის თბილისის ზღვის პლაზა“ და სხვ. ევროპის 2015 წლის ზაფხულის ახალგაზრდულ ოლიმპიურ ფესტივალთან დაკავშირებით მოეწყო „ოლიმპიური სოფელი“, ვაზისუბანი–ვარკეთილის და ვაზისუბანი-თბილისის ზღვის შემაერთებელი გზები (2017 წლიდან — მარშალ იოსეფ პილსუდსკის გამზირი). ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 69, ISBN 978-99928-20-35-3. ↑ კაკაბაძე გ., თბილისის მეტროს მესამე ხაზი და სხვა პროექტები, პროექტი AT.ge, 2018. ↑ ქ. თბილისის მუნიციპალიტეტში დადგენილ ადმინისტრაციულ საზღვრებში არსებული ადმინისტრაციული ერთეულების - რაიონების ტერიტორიულ ერთეულებად – უბნებად დაყოფის შესახებ, «საქართველოს საკანონმდებლო მაცნე», 5 დეკემბერი, 2014. ↑ "ჰუალინგ ჯგუფი" "თბილისი 2015"-ის ოლიმპიური სოფლის გახსნასთან დაკავშირებით ინფორმაციას ავრცელებს, «ინტერპრესნიუსი», 21 ივლისი 2015.
ელიზაბეთ შორტი

ელიზაბეთ შორტი, მეტსახელი „შავი გეორგინა“ (ინგლ. Elizabeth Short; დ. 29 ივლისი, 1924 — გ. 15 იანვარი, 1947) — ამერიკელი ქალი, რომელიც გახდა საზარელი და მეტად გახმაურებული მკვლელობის მსხვერპლი. მოკლული იქნა 1947 წლის 15 იანვარს ლოს-ანჯელესში, ერთ-ერთი მიწის ნაკვეთზე. მისი სხეული შუაზე იყო გადაჭრილი და ამოჭრილი ჰქონდა სასქესო ორგანოები. პირი კი ერთი ყურიდან მეორემდე ჰქონდა ჩაჭრილი. სხვადასხვა დროს დააკავეს 60-მდე ეჭვმიტანილი, თუმცა საბოლოოდ, მკვლელობა არც ერთ მათგანს არ დაუმტკიცდა. ელიზაბეთ შორტის მკვლელობა არის აშშ-ის ტერიტორიაზე მომხდარი ერთ-ერთი ყველაზე საზარელი და გამოუცნობი დანაშაული. დაიბადა მასაჩუსეტსის შტატის ქალაქ ბოსტონში კლეო შორტისა და ფიბი მეის ოჯახში. ელიზაბეთის გარდა ოჯახში კიდევ ოთხი ბავშვი იზრდებოდა. მამამისმა ოჯახი მიატოვა მაშინ როდესაც ელიზაბეთი 5 წლისა იყო. პატარა ასაკში კინოს მიმართ ძლიერი ინტერესი გამოიჩინა. 19 წლისას ლოს-ანჯელესში გადავიდა საცხოვრებლად. 1940-იან წლებში ცხოვრობდა ლოს-ანჯელესში, სადაც მუშაობდა ოფიციანტად. ჰოლივუდში მოხვედრაზე ოცნებობდა. 1943 წლის 23 სექტემბერს ქალაქ სანტა-ბარბარაში პოლიციამ დააპატიმრა ალკოჰოლის დალევის გამო როგორც არასრულწლოვანი. მოკლული იქნა 22 წლის ასაკში. მისი სხეული იპოვა ადგილობრივმა მაცხოვრებელმა ნაგავსაყრელთან ლოს-ანჯელესში. სხეული წელის არეში ორ ნაწილად იყო გადაჭრილი. ამოკვეთილი ჰქონდა გარეთა და შინაგანი სასქესო ორგანოები, აგრეთვე მარჯვენა ძუძუს თავი. მისი პირი დასახიჩრებული იყო „გლაზგოს ღიმილით“. ეს მოვლენა იმთავითვე გაშუქდა მასობრივი ინფორმაციის საშუალებებში, სადაც მას ხშირად „შავი გეორგინის“ სახელით მოიხსენიებდნენ. „შავი გეორგინის“ საქმეს დიდი ხნის განმავლობაში იძიებდა ლოს-ანჯელესის პოლიციის დეტექტივი ბრაიან კერი. ელიზაბეთ შორტი — ცნობები დაარქივებული 2014-11-01 საიტზე Wayback Machine. (ინგლისური) ელიზაბეთ შორტი — ცნობები (ინგლისური) ელიზაბეთ შორტი — ცნობები (ინგლისური)
ჰერმან IV (ბადენის მარკგრაფი)

ჰერმან IV (გერმ. Hermann IV.; დ. 1135 — გ. 13 სექტემბერი, 1190) — ბადენის მარკგრაფი და ვერონის სახელოვანი მარკგრაფი 1160 წლიდან. ჰერმან III-ისა და ბერტა ჰოჰენშტაუფენის, გერმანიის მეფის, კონრად III-ის ქალიშვილის შვილი. იმპერატორ ფრიდრიხ ბარბაროსასთან ერთად მონაწილეობა მიიღო ჯერ მილანის ალყაში და შემდეგ განადგურებაში (1161—1162). 1189 წელს, მარკგრაფი ჰერმან ბადენელი გაემგზავრა მესამე ჯვაროსნულ ლაშქრობაში და გარდაიცვალა წმინდა მიწაზე, ანტიოქიაში. დაახლოებით 1162 წელს, ჰერმან IV დაქორწინდა ბერტაზე (გარდ. 1169 წლის 24 თებერვალს), საქსონიის პფალცგრაფ, ლუდვიგ ფონ ტიუბინჰენის ქალიშვილზე, რომელთანაც ჰერმანს შეეძინა შვილები: ჰერმან V (გარდ. 1243 წლის 16 იანვარს), ბადენის მარკგრაფი ჰაინრიხ I (გარდ. 1231 წლის 2 ივლისს), ბადენ-ჰაჰბერგის მარკგრაფი ფრიდრიხ I (1161—1217), ბადენის მარკგრაფ-თანამმართველი იუტა ბერტა გერტრუდა († 1225-მდე) დაქორწინდა ალბრეხტ II-ზე, ეგისჰეიმისა და დაგსბურგის გრაფზე († 1211) http://www.genealogie-mittelalter.de/zaehringer_schwaebisches_herzogsgeschlecht/hermann_4_markgraf_von_baden_+_1190.html დაარქივებული 2008-02-02 საიტზე Wayback Machine. genealogie-mittelalter.de http://worldroots.com/brigitte/famous/h/hermann1veronakids.htm დაარქივებული 2006-03-14 საიტზე Wayback Machine. Worldroots
იოჰან ოისტახ ფონ ვესტერნახი

იოჰან ოისტახ ფონ ვესტერნახი (გერმ. Johann Eustach von Westernach; დ. 16 დეკემბერი, 1545 — გ. 26 ოქტომბერი, 1627) — ტევტონთა ორდენის 44-ე დიდი მაგისტრი 1625-1627 წლებში. ვესტერნახების საგვარეული მიუკუთვნებოდა იმპერიის შვაბთა სამეფო დინასტიას. სახელწოდება წარმოიშვა ვესტერნახის ადგილიდან ,რომელიც დღეს ბავარიის ქალაქ მინდელჰაიმს ეკუთვნის. იოჰან ოისტახ ფონ ვესტერნახი ელინგელში, ბად მერგენტხაიმში და ფრანკფურტში უძღვებოდა ორდენს. 1585 წლიდან იყო ფრანკონიის ბალეის ორდენის დანდკომტურომი. ის გახდა კარლ ავსტრიელის კოადიუტორი და 1625 წლის 19 მარტს არჩეულ იქნდა მის მემკვიდრედ. იოჰან ოისტახ ფონ ვესტერნახი დაკრძალულია მერგენტხაიმის საორდენო ეკლესიაში. ფონ ვესტერნახის ბიოგრაფია (გერმანული)
ეგვიპტის აჯანყებები 1919, 1921

ეგვიპტის აჯანყებები 1919, 1921 — ეგვიპტელთა ეროვნულ-განმათავისუფლებელი აჯანყებები ინგლისელი კოლონიზატორების წინააღმდეგ. 1919 წლის აჯანყებას წინ უძღოდა „ვაფდის“ პარტიის ხელმძღვანელის საად ზაღლულის დაპატიმრების გამო 9 მარტს კაიროში გამართული მასობრივი დემონსტრაცია. 10 მარტს გაიფიცნენ კაიროს მუშები. გაფიცულთა და დემონსტრანტთა დახვრეტამ (1919 წლის 11 მარტი) გამოიწვია აჯანყება, რომელმაც 12 მარტს თითქმის მთელი ეგვიპტე მოიცვა. 18 მარტისათვის ზემო ეგვიპტეში მყოფი ინგლისური გარნიზონის ნაწილი გააძევეს, ნაწილს კი ალყა შემოარტყეს. ქვემო ეგვიპტეში აჯანყებულებმა გაათავისუფლეს რაიონების მნიშვნელოვანი ნაწილი, მრავალ ქალაქსა და სოფელში შეიქმნა რევოლუციური ხელისუფლების ორგანოები. ინგლისელებმა ეგვიპტეში თავი მოუყარეს დიდ არმიას და აჯანყება ჩაახშეს. ცალკეული ბრძოლები აპრილის ბოლომდე გრძელდებოდა, ხოლო 1919 წლის სექტემბერ-ნოემბერში დიდი რევოლუციური ბრძოლები გაიმართა კაიროსა და ალექსანდრიაში. 1921 წლის 23 დეკემბერს იფეთქა ახალმა ანტიინგლისურმა აჯანყებამ, რომელიც 1922 წლის დასაწყისამდე გაგრძელდა. მიუხედავად დამარცხებისა, ამ აჯანყებებმა სერიოზული დარტყმა მიაყენა ინგლისელთა ბატონობას ეგვიპტეში. 1922 წლის თებერვალში დიდმა ბრიტანეთმა უარი თქვა ეგვიპტის პროტექტორატზე და ფორმალურად ცნო მისი დამოუკიდებლობა. ქართული საბჭოთა ენციკლოპედია, ტ. 4, თბ., 1979. — გვ. 19. Daly, M.W. (1988). The British Occupation, 1882–1922. Cambridge Histories Online: Cambridge University Press.  Fahmy, Ziad (2011). Ordinary Egyptians: Creating the Modern Nation through Popular Culture. Stanford University Press.  Goldberg, Ellis (1992). Peasants in Revolt – Egypt 1919. International Journal of Middle East Studies 24, no. 2.
ერაყის აჯანყება

ერაყის აჯანყება — ეროვნულ-განმათავისუფლებელი აჯანყება ერაყში ინგლისელთა ბატონობის წინააღმდეგ 1920 წელს. აჯანყების უშუალო მიზეზი გახდა სან-რემოს კონფერენციის (1920 წლის აპრილი) გადაწყვეტილება არაბული ქვეყნების გაყოფის შესახებ დიდ ბრიტანეთსა და საფრანგეთს შორის. აჯანყება დაიწყო 30 ივნისს ქალაქ ელ-რუმაითაში, აგვისტოსათვის გავრცელდა არაბებით დასახლებულ ყველა სამიწათმოქმედო რაიონსა და ნაწილობრივ ქურთულ ოლქებშიც. ინგლისური ადმინისტრაციის ხელში რჩებოდა ბაღდადი, მოსული, ბასრა და შუა ტიგრის რაიონი. აჯანყების მთავარი მამოძრავებელი ძალა იყო გლეხობა, განსაკუთრებით ევფრატის შუა წელზე დასახლებული ნახევრად ბინადარი ტომები. აჯანყებას ხელმძღვანელობდნენ ტომის შეიხები და შიიტი ღვთისმეტყველები. განთავისუფლებულ რაიონებში აჯანყებულებმა შექმნეს რევოლუციური ხელისუფლების ორგანოები, მაგრამ ცალკეული რაიონები ერთმანეთისაგან გათიშული იყო. ინგლისელებმა ისარგებლეს აჯანყების სტიქიურობით და 1920 წლის ოქტომბერში 65 000-იანი არმიით გაანადგურეს აჯანყებულთა ძირითადი ძალები. ერაყის აჯანყებამ დიდი გავლენა მოახდინა ქვეყნის შემდგომ განვითარებაზე. დიდი ბრიტანეთი იძულებული გახდა უარი ეთქვა ერაყში აშკარა კოლონიალისტური რეჟიმის დამყარებაზე. 1920 წლის აჯანყებას ერაყელი ხალხი „უკვდავ ეროვნულ რევოლუციას“ უწოდებს. მენთეშაშვილი ა., ქართული საბჭოთა ენციკლოპედია, ტ. 4, თბ., 1979. — გვ. 175.
ფედერიკო ფასიო

ფედერიკო ხულიან ფასიო (ესპ. Federico Julián Fazio; დ. 17 მარტი 1987, ბუენოს-აირესი) — არგენტინელი ფეხბურთელი, საფეხბურთო კლუბ „სალერნიტანას“ ცენტრალური მცველი და კაპიტანი ფედერიკო დაიბადა არგენტინის დედაქალაქ ბუენოს-აირესში და თავისი საფეხბურთო კარიერა დაიწყო საფეხბურთო კლუბ „ფეროკარილ ოესტეში“. მის კარიერაში დიდ როლს თამაშობს მისი სიმაღლე, რაც ეხმარება მას საჰაერო ორთაბრძოლებში. ფასიო თავს კლუბში კარგად გრძნობდა, თუმცა ეს კლუბი არგენტინის საფეხბურთო ჩემპიონატის მეორე დივიზიონში ასპარეზობდა, ამიტომ ახალგაზრდა ამბიციურმა ფეხბურთელმა გადაწყვიტა კლუბის შეცვლა. 2007 წლის იანვარში ფასიო გადავიდა ესპანურ „სევილიაში“, მაგრამ მისი კარიერა ისე არ გაგრძელდა როგორც თავის ყოფილ კლუბში, თავიდან ის ვერ ხვდებოდა სისტემატიურად ძირითად შემადგენლობაში. უეფა-ს თასის ფინალში, სადაც „სევილიას“ ტრავმირებული ჰყავდა ძირითადის მცველები (ხავი ნავაროს ჰქონდა პრობლემები მუხლზე, ასევე ჟულიან ესკუდესაც არ შეეძლო თამაში), ამიტომ ფედერიკო ძირითადში მოხვდა. „სევილიამ“ კი შეძლო და ზედიზედ მეორედ მოიგო უეფას თასი. მისი დებიუტი ესპანურ პრიმერაში 2007 წლის 25 აგვისტოს შედგა. ახალი სეზონის გახსნით მატჩში. მისმა კლუბმა „ხეტაფეს“ სძლია 4–1. ფასიო ასევე დაეხმარა კლუბს მადრიდის „რეალის“ ძლევაში, 2007 წელს, ესპანეთის სუპერთასზე. 2008 წლის 7 მაისს არგენტინელმა გაიტანა თავისი პირველი გოლი „სევილიას“ შემადგენლობაში. ამ მატჩში „სევილიამ“ სანტანდერის „რასინგი“ დაამარცხა 3–0. ერთი კვირის შემდეგ მან გაიტანა თავისი მეორე გოლი, ამჯერად „ბეტისის“ კარში. შეხვედრა 2–0 დასრულდა. არგენტინის ეროვნული ნაკრების რიგებში ფასიომ ჩაატარა სულ 2 შეხვედრა, თუმცა მან დიდ წარმატებას მიაღწია ახალგაზრდული ნაკრების რიგებში. მის აქტივში არის ორი უდიდესი გამარჯვება საერთაშორისო დონეზე იგი არის 2007 წლის ფიფა-ს ოც წლამდე მსოფლიო ჩემპიონატისა და 2008 წლის ოლიმპიური თამაშების გამარჯვებული. სევილია ატლეტიკო სეგუნდა დივიზიონი: 2006–07 სევილია ესპანეთის თასი: 2009–10 ესპანეთის სუპერთასი: 2007 უეფა-ს ევროპა ლიგა: 2013–14 არგენტინა 23-წლ. ოლიმპიური თამაშები: 2008 არგენტინა 20-წლ. ფიფა-ს ოც წლამდე მსოფლიო ჩემპიონატი: 2007 official profile BDFutbol profile Guardian Stats Centre ↑ ¿Qué fue de los integrantes del Sevilla Atlético de Segunda división? ↑ Fútbol/Copa.– Crónica del Getafe – Sevilla, 1 – 0 ↑ Spanish Supercup: Real Madrid – Sevilla (3–5) ↑ Sevilla 0–0 Benfica // BBC Sport